《北山之英》
宋代·崔敦礼

强敌骄兮晋多垒，忽登山兮望廷尉。
风霾兮杀气昏，突枪櫑兮乱钩陈。
予君麾兮从君鉞，战陵西兮捍溪栅。
虹食垒兮火焚旗，公之死兮去如归。
公有子兮愤争先，勇没地兮羞戴天，
父死忠兮子忠孝，令名扬兮日月照。
物有始兮岂无终，得所归兮孰如公。
喜幸生兮畏义死，语昵昵兮顾妻子。
草木尽兮粪土委，闻高风兮汗流趾。

作者简介：敦礼，河北人。字仲由，本通州静海人，居溧阳。与弟敦诗同登绍兴三十年（1160）进士。历江宁尉、平江府教授、江东安抚司干官、诸王宫大小学教授。淳熙八年（1181）卒，官至宣教郎。有宫教集。爱溧阳山水，买田筑室居焉。其著作《刍言》编凡分三卷：上卷言政，中卷言行，下卷言学。